kardosdrur/scandi-wiki huggingface dataset:
Rasmus Quist Hansen

Rasmus Nicolai Quist Hansen (født 5. april 1980 i Middelfart) er en dansk roer, der er dobbelt verdensmester og OL-mester 2012 i letvægtsdobbeltsculler sammen med Mads Rasmussen.

Baggrund og karriere 
Rasmus Quist Hansen har roet i Fredensborg Roklub i hele karrieren, der begyndte i 1992. Han kom på landsholdet som juniorroer i 1996 og vandt bronze ved junior-VM det følgende år i den tunge dobbeltfirer. I 2001 blev han sat sammen med Mads Rasmussen i letvægtsdobbeltsculleren med henblik på at skabe et godt resultat ved sommer-OL 2004 i Athen. Her blev det til en 4. plads, men året efter til VM fik parret sølv som blev vekslet til guld ved VM i 2006. Parret satte wed World Cup stævnet i Amsterdan i 2007 ny verdensrekord. Verdensmesterskabet blev forsvaret ved VM i 2007, der også sikrede Danmark deltagelsen ved sommer-OL 2008 i bådtypen. Ved OL i Beijing 2008 forbedrede de to placeringen fra 2004, idet det blev til bronze efter Storbritannien og Grækenland.

Også i 2012 er de to roere kvalificeret til OL, hvilket skete, da de blev nummer fem ved VM i 2011. Ved legene vandt duoen først sit indledende heat i 6:33,11, og de vandt ligeledes semifinalen i tiden 6:33,25. I finalen lå de i lang tid efter det britiske par Zac Purchase og Mark Hunter, men omkring 200 m før mål indhentede danskerne konkurrenterne og holdt dem akkurat bag sig ved målstregen, da de vandt med 6:37,17 mod briternes 6:37,78. Dermed vandt parret den første danske guldmedalje ved legene i London.

Quist Hansen blev i 2021 optaget i Sportens Hall of Fame sammen med Mads Rasmussen.

Privat 
Rasmus Quist Hansen er uddannet VVS-installatør.

Referencer

Eksterne henvisninger 
  

Personer fra Middelfart
Olympiske bronzemedaljevindere fra Danmark
Medaljevindere fra Danmark ved sommer-OL 2008
Årets Sportsnavn
Medaljevindere fra Danmark ved sommer-OL 2012
Olympiske mestre fra Danmark
Olympiske roere fra Danmark
Deltagere for Danmark ved sommer-OL 2016
Årets fund i dansk idræt
Medlemmer af dansk idræts Hall of Fame
Vejrudsigt

En vejrudsigt er en forudsigelse om vejret som meteorologer laver. 

Vejrudsigter kan findes via en række medier, og det er muligt at få en udsigt for verden, Europa, Danmark eller bare en bestemt region. 

I Danmark er det DMI (Danmarks Meteorologiske Institut) som laver forudsigelserne. 

Vejrudsigter bruges meget af sejlere og andre naturmennesker, som har brug for at vide, hvordan vejret bliver på en given dag.

Se også 

Meteorologi
Videnskabelige fremtidsprognoser
Springvand

Et springvand er som oftest en vandstråle, der enten skydes op i luften, eller løber ned over installationen. Forkærligheden for springvand opstod, da man oplevede virkningen af forbundne kar, nemlig ved aftapningssteder for bjergvand, der var ledt ned til byerne i lufttætte rørledninger.

Springvand findes mange steder enten i folks private haver eller i det offentlige rum, hvor det ofte antager karakter af kunstværker.

Se også 
 Gefionspringvandet

Havekunst
Skövde

Skövde er en by i Västergötland i Sverige der har 34.466 (2010) indbyggere og er hovedby i Skövde kommune, der har omkring 52.000 indbyggere. Skövde er venskabsby med Ringsted og var en af værtsbyerne ved VM i håndbold 2011 for mænd.

Henvisninger
Euronews

Euronews er en paneuropæisk TV-sender med hovedsæde i Lyon. Tv-stationen har siden 1. januar 1993 hovedsagelig sendt nyheder.

Modtagelse 
Tv-stationen udsender sine programmer samtidig på engelsk, fransk, tysk, italiensk, portugisisk, spansk og siden 2001 også på russisk. Efter eget udsagn kan tv-kanalen modtages af 155 millioner husstande i 102 lande. Desuden sendes der i et begrænset tidsrum på den rumænske TVR kanal. Tv-stationen udsender sit program gennem antennenet, kabel-tv, satellitter og internet via livestream. Desuden udsender 25 tv-sendere i 17 lande kanalen direkte over deres landbaserede antennenet.

Deltagelse 
I Euronews deltager følgende tv-stationer, som alle er medlemmer af den europæiske tv-senderunion EBU:

 ČT (Tjekkiet)
 CYBC (Cypern)
 ENTV (Algeriet)
 ERT (Grækenland)
 ERTT (Tunesien)
 ERTV (Ægypten)
 France Télévisions (Frankrig)
 NTU (Ukraine)
 PBS (Malta)
 RAI (Italien)
 RTÉ (Irland)
 RTBF (Belgien)
 RTP (Portugal)
 RTR (Rusland)
 RTV SLO (Slovenien)
 RTVE (Spanien)
 SRG-SSR (Schweiz)
 TMC Monte Carlo (Monaco)
 TV4 (Sverige)
 TVR (Rumænien)
 Yle (Finland)

Neutralitet i kritik 
Tv-stationen forholder sig neutralt mht. politiske, religiøse og nationale emner. Der er derfor ingen personlige meninger fra kommentatorer og ingen synlige nyhedsværter. Et regelmæssigt programpunkt med titlen "No Comment" (Ingen kommentarer) er udsendelse af tv-optagelser uden tilhørende kommentarer.

En kontrakt mellem den europæiske kommission og Euronews sikrer udsendelse af EU-relevant information i medlemslande og kandidatlande og i yderligere nogle tredjeparts lande. Til gengæld modtager Euronews årligt 5 millioner euro fra Den Europæiske Union. Af denne grund kan TV-stationen ikke betragtes som neutral formidler mht. EU-emner, men et vist positivt bias for EU kan forventes.

Weblinks 
 Hjemmeside for tv-stationen med nyheder på 7 sprog

Kilder 

Tv-stationer fra Frankrig
Etableret i 1993
Peter Tägtgren

Peter Tägtgren (født d. 3. juni 1970) er en svensk musiker. Han er stifter, komponist og guitarist for blackened death metal-bandet Hypocrisy. Selvom Hypocrisy er hans hovedband, har han også arbejdet på mange andre metalprojekter. Disse projekter inkluderer hans band Pain, hvor han selv indspiller med alle instrumenterne, synger og selv komponerer sangene, Lock Up hvor han fungerer som vokalist, The Abyss hvor han optræder som trommeslager, bassist og vokalist, War hvor han sidder ved trommerne og hans nyeste band Bloodbath, hvor han også fungerer som vokalist. Tägtgren optræder udover det også som liveguitarist for bandene Marduk og E-Type.   

Ydermere er Peter Tägtgren pladeproducer i hans eget The Abyss studios, hvor han producerer album for bands i hele Skandinavien; blandt andre for Dimmu Borgir, Immortal, Children of Bodom og Skyfire.

Diskografi

Algaion 
 Algaion – Vox Clamentis (Trommer)

Bloodbath 
 Bloodbath – Nightmares Made Flesh (vokal)

Edge of Sanity 
 Edge of Sanity – Infernal (lead guitar på et nummer)

Hypocrisy 
 Hypocrisy – Penetralia (guitar)
 Hypocrisy – Osculum Obscenum (guitar)
 Hypocrisy – The Fourth Dimension (guitar, vokal)
 Hypocrisy – Abducted (guitar, vokal)
 Hypocrisy – The Final Chapter (guitar, vokal)
 Hypocrisy – Hypocrisy (guitar, vokal)
 Hypocrisy – Into the Abyss (guitar, vokal)
 Hypocrisy – Catch 22 (guitar, vokal)
 Hypocrisy – The Arrival (guitar, vokal)
 Hypocrisy – Virus  (guitar, vokal)

Lindemann 
 Skills in Pills 23. Juni (2015).
F & M 22. November (2019).
Lindemann: Live In Moscow 21. Maj (2021).

Lock Up 
 Lock Up –  Pleasures Pave Sewers (vokal)

Pain 
 Pain – Pain (vokal, alle instrumenter)
 Pain – Rebirth (vokal, alle instrumenter)
 Pain – Dancing With The Dead (vokal, alle instrumenter)
 Pain – "Live is Overrated" (DVD)
 Pain – Nothing Remains the Same (vokal, alle instrumenter)
 Pain – Psalms of Extinction (Vokal, alle instrumenter)

Noter 

Musikere fra Sverige
Kindholm

Kindholm er et voldsted i landsbyen Kyndby i ny Frederikssund Kommune. Voldstedet er resterne af en befæstet herregård fra 1300-1400 tallet.  Bygningerne blev ødelagt i 1533 under Grevens Fejde.  De blev genopført, men brændte i 1660, og har siden været forladt.  Siden 1624 har Kindholm hørt under Svanholm Gods.

Historie 
Tæt ved Kyndby Kirke har tidligere ligget en herregård, hvis tomt og grave, der er fredlyste, endnu ses. Den ejedes af den sjællandske adelsslægt Krag. Hemming Jensen af Kindby 1380-1401, hans søn Albrecht Hemmingsen 1416-29, dennes enke fru Elsebe 1453, deres datter Elne ægtede Jep Jensen Ravensberg (deres gravsten ligger i kirkens skib), og herved kom gården, der nu kaldtes Kindholm, til denne slægt. Jep Jensens søn Erik Jepsen besad den, og hans enke, fru Inger, skrev sig til den 1513. Deres søn var Claus Eriksen Slippeslot, under hvem gården blev ødelagt i Grevens Fejde men atter igen opbygget. Hans datter Inger ægtede Anders Pedersen Galt, der synes at have afhændet gården til sin svoger Christopher Pax. Dennes søn Morten Pax skødede den 1624 til Frants Rantzau til Svanholm. Omtrent 1660 skal gården være brændt eller nedbrudt og dens jorder er vistnok allerede dengang lagt ind under Svanholm (en af dennes marker kaldes endnu Kindholmmarken), om også Kindholm nævnes selvstændig i forbindelse med Svanholm i skøderne gennem hele 18. og i begyndelsen af 19. århundrede.

Der synes endnu at have ligget en herregård i Kyndby foruden Kindholm, thi 1402 skænkede Margrethe Henrik Skyttes efterleverske med sin broder Niels Grubbes samtykke sin hovedgård i Kyndby til Sorø Kloster. Hendes broder Oluf Grubbe og dennes søn Ingemar synes dog at have beboet denne gård, til hvilken den sidste endnu skrev sig 1473.

Beretning 
Om Kindholm skriver berejser H. Petersen fra Nationalmuseet i 1873:

Kilder 
Horns Herred Delområdeplan, Frederksborg Amt 2001, side 58
Kulturarvsstyrelsens database over fund og fortidsminder

Voldsteder i Frederiksborg Amt
Lokaliteter i Frederikssund Kommune
Fredede fortidsminder i Danmark
Niels Brock (flertydig)

Niels Brock er navnet på flere personer:

 Niels Brock (ridder) (omkring 1300) – dansk ridder
 Niels Lavesen Brock til Estrup og Vemmetofte (død 1534) – dansk rigsråd
 Niels Brock (handelsmand) (1731-1802) – dansk handelsmand
 Niels Stabel Brock (1803-1885) – dansk officer

Se også:
 Niels Brock Copenhagen Business College – handelsskole opkaldt efter Niels Brock (handelsmand)
 Charlotte Sannom (maler) (1843-1926) – dansk maler og forfatter, brugte navnet Niels Brock som pseudonym
Danmarks Grundforskningsfonds Center for Sortehavsstudier

Danmarks Grundforskningsfonds Center for Sortehavsstudier er et arkæologisk-historisk forskningscenter, der ligger ved Aarhus Universitet, og som forsker i Sortehavsområdet i den græsk-romerske oldtid (700 f.Kr.-325 e.Kr.).

Centret startede sit virke i 2002 og er finansieret af Danmarks Grundforskningsfond. Det ledes af Pia Guldager Bilde (mag.art. i klassisk arkæologi).

Centret ud giver en videnskabelig engelsksproget serie (Black Sea Studies) og en mere formidlende dansk serie (Sortehavsstudier). Det arrangerer desuden internationale konferencer om sortehavsrelaterede emner.

Links 
Centrets hjemmeside 

Aarhus Universitet
Arne Schmidt Møller

Arne Schmidt Møller (født 1955) er en dansk journalist, forfatter og foredragsholder, der i midten af 2000'erne skrev flere bøger om æresdrab og kvinders stilling i muslimske miljøer i Danmark.

Arne Møller er uddannet på Danmarks Journalisthøjskole 1980 og har været kriminalreporter ved BT.

Bibliografi 
 2008 – Når æren er på spil, – guidelines mod æresforbrydelser.
 2008 – Sonay, om æresdrabet på den 14-årige pige fra Næstved, 
 2007 – Voldtægt & Drug Rape, kvinders retstilling i sædelighedssager 
 2006 – Ghazala – et æresdrab i Danmark, , om Ghazala Khan
 2006 – Elskerinde i Allahs verden, . Med Pia Kjær.
 2004 – Unge på Stoffer, en kortlægning af teenageres narkomisbrug'', Turbine Forlaget,

Eksterne henvisninger 
 Arne Schmidt Møllers hjemmeside 
 Interview med Arne Schmidt Møller 
 Arte om Arne Schmidt Møller 

Journalister fra Danmark
Faglitterære forfattere fra Danmark
Dansksprogede forfattere fra Danmark
Math rock

Math rock er en indierock-musikgenre, opstået i løbet af 1980'erne. Den adskiller sig fra rockgenren ved at gøre brug af start/stop dynamik, komplekse og ofte skiftende rytmestrukturer (3/4, 9/8 m.fl.), dissonante riffs og/eller hurtigt tappende guitarer.

Nationalt tæller genren bands som BarraHead, Menfolk, Obstacles, Trust, Imagine I Had Hands, The Conquering Light Of Flora And Fauna, Governor of Alaska og i den mere poppede ende, Marvins Revolt og Nightpass.

Udvikling 
Genren udviklede sig op igennem 90'erne med bands som Helmet, Shellac, Slint og Jesus Lizard i den tunge vrede ende med stramme rytmiske numre, og Faraquet og Don Caballero i den mere jazzede og varierende ende. Genren udspringer på mange punkter fra 70'ernes progressiv rock (Yes, Rush , King Crimson og Frank Zappa m.fl.), men bærer i mange tilfælde også præg af 80'ernes hardcore punk-scene, især Washington D.C.-labelet Dischord og pionererne Fugazi. I dag grænser mathrocken og progrocken stadig op mod hinanden med bands som The Mars Volta og Hella i grænselandet.

Det amerikanske band Battles har med deres kritikerroste album Mirrored, formået at få genren ud til et større publikum.

Blanding med andre genrer 
Genren er efterhånden, ligesom mange andre genrer blevet ført igennem mange eksperimenterende formler og mange bands falder i dag inden for en genre, hvor begrebet math kombineres med en anden genre, eksempelvis math/emo som hos Spy Vs. Spy, Braid og Boys Life, math/pop som hos Maps & Atlases og Minus the Bear og math/core som hos Botch og the Dillinger Escape Plan.

Mange bands gør også brug af math-elementer uden at gøre brug af betegnelsen math.

Eksempler på disse kan være free jazz, post-hardcore, hardcore punk, metal, progressiv rock, post-rock, støj rock (Noise rock).

Rockgenrer
Indie
Punk
Marvins Revolt


Marvins Revolt er en trio fra Danmark, dannet i 2002. Bandet spiller kantet, men melodiøs pop/rock. Passer nok bedst under betegnelsen math rock.

Historie 
Bandet, der startede ud som kvartet, udgav en selvfinansieret EP i 2004. Lyden tog udgangspunkt i en aggressiv og støjende rock, ikke ulig de amerikanske helte i Sonic Youth, Dinosaur Jr og Shellac. EP'en høstede god omtale i medierne og førte til en lille anerkendelse i det københavnske undergrundsmiljø. Senere, i 2005, spillede bandet på Roskilde Festivals junior scene og SPOT 11-festivalen i Århus.

Debutalbum 
Herefter var der stilhed fra bandet frem til udgivelsen af debutalbummet Fell In love With Tanks And Satellites, som blev udgivet af det lille uafhængige københavnske label Quartermain Records i april 2006. Et mere rytmisk udfordrende album, som blev fulgt op af en Danmarkstour og blandet kritik fra medierne.

Interne problemer og udvikling 
I det følgende efterår, efter en periode med tumult i bandet, blev Marvins Revolt reformeret til en trio. Dette førte markante musikalske ændringer med sig, blandt andet blev der nu inddraget keyboards, og der blev skabt et mere varieret lydbillede, dog stadig med rødderne i den stramt spillede rockmusik. Sangene blev mere komplekse, men samtidig også langt mere iørefaldende.

Andet album 
Marvins Revolt udgav i september 2007 albummet Killec, som er indspillet i samarbejde med Niels Høg i Lydkraft Studiet i Odense. Albummet bel udgivet på det irske DIY-label, Popular Records, og blev fulgt op af en lang række koncerter rundt omkring i Europa.
Albummet er efterfølgende blev udgivet på indielabels i både Storbritannien og Japan, og har modtaget positive anmeldelse og airplay på radiostationer verden over.

Musikgrupper fra Danmark
Musikgrupper fra 2002
Tretjakovgalleriet

Tretjakovgalleriet er et museum grundlagt i Moskva i 1865 af Pavel Mikhailovitj Tretjakov (1832-1898), industrimagnat og stor kunstsamler.
Museet er i besiddelse af en af de største kunstsamlinger i verden: mere end 130.000 russiske kunstværker.
Samlingerne er fordelt imellem Lavrusjinskijkomplekset (fra 1600 til begyndelsen af 1900-tallet), og det nye Tretjakovgalleri (1900-tallet).

Blandt de mange kunstnere kan nævnes:
 Ivan Ajvazovskoj 
 Ivan Argunov 
 Isaak Brodsky
 Marc Chagall 
 Vasilij Kandinskij 
 Andrej Kolkutin
 Dmitrij Levitskij 
 Kazimir Malevitj 
 Alkis Pierrakos
 Ilja Repin 
 Andrej Rubljov 
 Ivan Sjisjkin

Galleri

Eksterne henvisninger 

 Tretyakovskaya gallery in Moskow 

Kunstmuseer i Rusland
Museer etableret i 1856
Andrej Rubljov

Andrej Rubljov (eller Skt. André, , ) var ikonmaler og munk, der levede i Rusland i 1400-tallet.

Rubljov blev født omkring 1360-1370 og er død imellem 1427 og 1430, og blev i 1988 erklæret for helgen i den russisk-ortodokse kirke, med navnedag den 4. juli.

Rubljovs liv har dannet forlæg for filmen Den yderste dom fra 1966, instrueret af den legendariske russiske instruktør Andrej Tarkovskij.

Eksterne henvisninger 

Tjek fødsels- og dødsår
Personer fra før år 1500
Malere fra Rusland
Russere i 1300-tallet
Munke og nonner
Helgener i den østlige ortodokse kirke
Russere i 1400-tallet
Langley Research Center

Langley Research Center i Virginia, er det ældste NASA laboratorium, opført 1917,
forsker i luft- og rumfart.

Eksterne henvisninger 

 Langley Research Center 

NASA
Etableret i 1917
Robert Millar

Robert Millar (født 13. september 1958) er en skotsk forhenværende cykelrytter.

I 1980'erne var den "flyvende skotte" en af verdens bedste professionelle cykelryttere, og sammen med englænderen Tom Simpson, den mest succesrige brite i cykelsportens historie.  Bjergspecialisten Millar vandt i 1984 som den hidtil eneste brite den prikkede bjergtrøje i Tour de France.

Robert Millar er ikke i familie med cykelrytteren David Millar.

Millar er i dag kendt som Philippa York.

Referencer

Eksterne henvisninger

Mandlige cykelryttere fra Skotland
Verdens lykkeligste mand

Verdens lykkeligste mand er det tiende studiealbum af den danske popgruppe tv·2. Det blev udgivet den 14. februar 1994 på Pladecompagniet. Albummet har solgt 100.000 eksemplarer.

Spor 
Al tekst og musik er skrevet af Steffen Brandt.

Personel

Produktion 
Henrik Nilsson – producer og teknik
Michael Bruun – producer
Greg Walsh – producer
Kasper Winding – producer
tv·2 – producer
Allan Ryg Krohn – ass. teknik
Michael Munk – ass. teknik
Anders Frandsen – studiecheck
Michael Bruun – supervision
Bo Andersen – supervision
Jan Degner – supervision
Poul Martin Bonde – supervision

Musikere 
Hans Erik Lerchenfeld – guitar
Georg Olesen – bas
Sven Gaul – trommer
Steffen Brandt – tekst, musik, vokal, keyboards og citar
Niels Hoppe – saxofon og arrangement
Knud Erik Nørgaard – trompet
Christian Høgh – trombone
Henrik Nilsson – hammondorgel, würlitzer og keyboards
Lei Moe – kor
Jeanett Krüger – kor
Flemming Osterman – kor 
Ivan Pedersen – kor

Hitlisteplacering

Referencer

Eksterne henvisninger 
Verdens lykkeligste mand på tv·2s hjemmeside

Tv·2-album
Album fra 1994
Verdens lykkeligste band - Live 99

Albummet Verdens lykkeligste band – Live 99 blev optaget ved en koncert med Tv·2 i Tivoli i 1999, og indeholder to CD'er. Albummet blev solgt i 70.000 eksemplarer

Indhold

CD 1 
 Ring til mig
 Sådan er det bare
 Det er samfundets skyld
 Kærligheden overvinder alt
 Verdens lykkeligste mand
 Jeg vil ha' dig
 Nærmest lykkelig
 Ræven og rønnebærrene
 Vil du danse med mig
 Yndlingsbabe
 Der går min klasselærer
 Rejsen til Rio
 Respekt
 Mean Blues
 Mad og retfærdighed vs. 2

CD 2 
 Kys bruden
 Line Jørgensen, Voldum
 På Skanderborg station
 Turbo
 Stormfulde højder
 Sommer i Danmark
 Kom lad os brokke os
 På fredag har jeg fri
 Alt hvad hun ville var at danse
 Be babalula
 Den dag den sommer
 Aldrig, gentar aldrig
 Bag duggede ruder
 Der trænger til at blive skovlet noget sne
 Kys det nu

Nummeret "Mad og retfærdighed vs. 2" stammer i modsætning til resten af numrene ikke fra live-koncerten, men er en alternativ studieindspilning af nummeret, der tidligere er udgivet på albummet Verdens lykkeligste mand, heraf navnet "version 2".

Referencer

Eksterne henvisninger 

Tv·2-album
Album fra 1999
Kys bruden

Kys bruden er det ellevte studiealbum af den danske popgruppe tv·2. Det blev udgivet den 26. januar 1996 på EMI-Medley. Albummet har solgt 138.000 eksemplarer.

Trackliste 
Alt tekst og musik er skrevet af Steffen Brandt.

Medvirkende

Produktion 
 Halfdan E. – producer
 Greg Walsh – producer
 Michael Bruun – producer
 Henrik Nilsson – producer
 Johannes Stærk – preproduktion, ideer, initiativ og teknik
 Henrik Nilsson – teknik
 Morten Kragh – ass. teknik
 Nikolai Utke – ass. teknik
 Michael Bruun – supervision
 Michael Ritto – supervision
 Poul Bruun – supervision
 Bo Andersen – supervision

Musikere 
 Sven Gaul – trommer
 Hans Erik Lerchenfeld – guitar
 Georg Olesen – bas
 Steffen Brandt – tekst, musik, vokal, keyboards, citar og mundharpe
 Niels Hoppe – tenor-, baryton- og sopransaxofon
 Knud Erik Nørgaard – flygelhorn og trompet
 Christian Høgh – trombone
 Anders Majlund Christensen – trombone
 Henrik "Unge" Nilsson – würlitzer, fløjte og hammondorgel
 Eva Paulin – violin
 Dorte Rolif-Petersen – Cello
 Agnete Willadsen – violin
 Charlotte Borchorst – bratch
 Jill Johnson – kor
 Halfdan E. – kor
 Johannes Stærk – kor og add. akustisk guitar
 Anette Bjergfeldt – kor
 Thomas Fryland – trompet

Referencer

Eksterne henvisninger 
 Kys bruden på tv·2s hjemmeside

Album fra 1996
Tv·2-album
Pain (album)

Pain er det første album fra industrial metal-bandet Pain der blev udgivet i 1996 gennem Nuclear Blast. Albummet blev genudgivet i 2002 gennem Stockholm Records med tre bonusnumre.

Numre 
 "On Your Knees Again" — 4:35
 "Rope Around My Neck" — 4:31
 "Learn How to Die" — 3:54
 "Don't Let Me Down" — 4:20
 "Breathe" — 4:21
 "Greed" — 2:42
 "Choke On Your Lies" — 4:53
 "Last Drops of My Life" — 4:02

Bonusnumre på genudgivelse 
 "Hate Me" — 5:22
 "Liar" — 5:18
 "Thru The Ground" — 3:56

Musikere 
 Peter Tägtgren – Alle instrumenter

Debutalbum fra 1996
Metalalbum
Album fra Sverige
Rebirth

Rebirth er det andet album af det svenske industrial metal-band Pain der blev udgivet i 1999 gennem Stockholm Records. CDen blev først ugivet i USA i 2001 gennem Renegade Records.

Numre 
"Supersonic Bitch" — 3:44
"End of the Line" — 4:03
"Breathing In Breathing Out" — 3:35
"Delusions" — 4:03
"Suicide Machine" — 4:16
"Parallel to Ecstacy" — 3:58
"On and On" — 3:55
"12:42" — 1:52
"Crashed" — 4:01
"Dark Fields of Pain" — 5:00
"She Whipped" — 4:49

Album fra 1999
Metalalbum
Album fra Sverige
Omar al-Bashir

Omar al-Bashir el. Omar Hassan Ahmad al-Bashir (arabisk: عمر حسن احمد البشير ; født 1. januar 1944) var en sudansk politisk leder og militærleder. Han var politisk leder i Sudan siden han tog magten ved et statskup mod den demokratisk valgte regering i 1989. Fra 30. juni 1989, heraf fra 16. oktober 1993 med betegnelsen præsident, til 11. april 2019 var han statsoverhoved. Al-Bashir er militært uddannet. Regeringen meddelte den 11. april 2020, at den ville samarbejde med Den Internationale Straffedomstol i sagen mod ham.

Efter magtovertagelsen har Omar al-Bashir og det regerende Nationale Kongresparti stillet op til flere valg, hvor al-Bashir er blevet genvalgt som præsident, senest ved valget den 13.-16. april 2015, hvor al-Bashri opnåede over 94% af stemmerne. Valgene i Sudan er dog fra flere sider blevet kritiseret for ikke at leve op til sædvanlige demokratiske standarder.

Regime 
Omar al-Bashirs regime er blevet karakteriseret som et brutalt diktatur. Grunden er, at han kort efter sin magtovertagelse forbød alle politiske partier og forfulgte og henrettede politiske modstandere. Desuden krævede han, at Sharia-lovgivning blev indført i hele landet, selvom det stred mod den kristne minoritet i Sydsudans ønsker. Denne beslutning førte til den 2. sudanske borgerkrig, hvor mere end 2 millioner mennesker døde. Det menes også, at han er stærkt medvirkende til folkedrabet i Darfur (hvor omkring 400.000 hidtil er blevet dræbt).

Den 19. december 2018 startede protester i Sudan over forhøjede brødpriser. Disse protester vendte sig hurtigt mod al-Bashir. Man mener, at op mod 65 mennesker er blevet dræbt i protesterne.

Efter de voldsomme protester gik al-Bashir af som præsident den 11. april 2019. Herefter overtog et militærråd midlertidigt magten i landet.

Anklager 
Anklageren ved Den Internationale Straffedomstol (ICC), Luis Moreno-Ocampo, besluttede den 14. juli 2008, at der var grundlag for at anlægge sag mod Omar al-Bashir. Anklageskriftet indeholder anklager om, at han har begået folkedrab tre gange, krigsforbrydelser to gange og forbrydelser mod menneskeheden fem gange. Det har indtil videre været umuligt at få Omar al-Bashir varetægtsfængslet, da han sjældent rejser udenfor Sudan. Omar al-Bashir deltog af samme grund ikke i Klimatopmødet 2009 i København.

Referencer

Eksterne henvisninger 

Sudans præsidenter
Statsoverhoveder der kom til magten ved kup
Nuværende statsoverhoveder